છેલ્લા 2.5 વર્ષમાં વારાણસીમાં કોઈ ડેવલપમેન્ટ ન થયુ હોવાનું લોકો જણાવે છે. વડાપ્રધાન નરેન્દ્ર મોદીનો આ મતવિસ્તાર હોવાથી લોકોને ઘણી અપેક્ષા હતી. સંકટ મોચન મંદિરના મુખ્ય પૂજારી અને બનારસ હિન્દુ યુનિવર્સિટીના પ્રોફેસર ડો. ભીમશંકર નાથ મિશ્રા જણાવે છે, “તે તો કહેતા હતા કે સ્વર્ગની સીડી બનાવી દઈશું. પરંતુ તેમની પાસે એવો કોઈ સક્ષમ માણસ છે ખરો?” નમામિ ગંગે પ્રોજેક્ટની પણ ઘણી જોર શોરથી જાહેરાત કરાઈ હતી પરંતુ આ નદીને શુધ્ધ કરવા કોઈ પગલા ન લેવાયા હોવાનું ડો. મિશ્રા માને છે.